שיר פרידה לקיץ
כבר לא האגסים ולא התפוחים; ולא השזיפים ולא אבטיחים; ולא המישמשים; בלירה ושלושים,; וסברס על הקרח; וקח אחד לדרך.; הקיץ הולך לו מחר מחרתיים; מוכרח לוותר -; בינתיים.; כבר לא תריסים סגורים עד ארבע או יותר,; ולא מרק פירות מתוך המקרר,; ולא טיפת חוצפה; לשכב על הרצפה; או בתחתונים בלבד,; לישון על המרבד.; הקיץ הולך לו מחר מחרתיים...; כבר לא מכנס קצר, כבר לא בסנדלים,; כבר לא טיול בשרוולים מקופלים,; ולא כפתור פתוח,; שתכנס הרוח,; מלמעלה ומלמטה...; ולא שמלה של אתא.; הקיץ הולך לו מחר מחרתיים...; כבר לא זמזום של ממטרה מן החצר; ולא כביסה לחה תלויה על הגדר,; ולא שעת פטפוט; מתחת עץ התות; ולהחליף קצת כח; בתוך כסא מרגוע.; הקיץ הולך לו מחר מחרתיים...; 